Optog gehou oor 'verbrokkeling van dienste' by hospitaal | Maroela Media
Vakbonde by die Chris Hani Baragwanath-hospitaal in Soweto het Maandag 'n protesoptog gehou oor beweerde korrupsie by die hospitaal wat hulle meen gesondheidsdienste by die fasiliteit laat verbrokkel het.
Vakbonde wat aan die protesaksie deelgeneem het sluit onder meer in die National Education, Health and Allied Workers' Union (Nehawu), die National Union Of Public Service and Allied Workers (Nupsaw), die National Public Service Workers Union (NPSWU), die Health and Other Services Personnel Trade Union of South Africa (Hospersa) en die Democratic Nursing Organisation of South Africa (Denosa).
Die vakbonde eis dat die langverwagte bevindings van 'n ondersoek na korrupsie by die hospitaal bekendgestel word.
Yandisa Zungula, woordvoerder van die werknemers, het gesê die optog kom ná werkers aan talle protesaksies tydens teepouses en etenstye by die hospitaal deelgeneem het. Zungula sê werkers moet noodgedwonge swakker dienste by die hospitaal lewer weens "'n gekaapte verkrygingstelsel".
Die werknemers het ook op 1 Augustus 'n memorandum van eise aan die hospitaal se waarnemende uitvoerende hoof oorhandig waarop sy volgens Zungula steeds nie gereageer het nie.
"Die vakbonde eis dat die waarnemende uitvoerende hoof bedank, dat korrupte beamptes verwyder word, dat die ondersoekverslag bekendgemaak word, dat vakante poste gevul word en dat almal gelyke indiensneminggeleenthede geniet."
Die DA het gesê die party ondersteun die eise van vakbonde wat aan protesaksies deelneem om die kollig te skyn op korrupsie en personeeltekorte by die hospitaal. Jack Bloom, DA-lid van die Gautengse wetgewer, het gesê hulle hoop dat die departement op konstruktiewe wyse op die optog sal reageer.
eish, wat 'n vooruitsig, werkers skrik ook nou wakker oor wanbestuuring
Jammer mense jy is bevoeg of onbevoeg. Nix tussenin
Wonder wat se onse Minister van Gesondheid van al die wanbestuur wat in so baie hospitale plaasvind. Kyk maar hy se niks van dit nie.
Vakbonde kan nie klippe gooi nie oor swak dienslewering aan pasiente nie. Dink aan die onlangse stakings. Sommige gebruik ook die perd van korrupsie om hulle eie agenda te bevorder.
Ja Liana, maar moet tog net nie die skandes in die buiteland gaan oorvertel nie… Toe hulle daai lang naam by die ingang klaar geinstalleer het, was hulle moeg gewerk, gee die ouens tog kans om te herstel. Miskien kan die nasate van die goedhartige witman mnr Baragwanath met wie se skenkings die hospitaal destyds opgerig is, maar weer uithaal en wys…. weer uithaal en wys…. weer… skies ek het dit al gese…. vir die ewige dieselfde storie… so eie aan Afrika en die ergste is dat dat geen dankbaarheid, skaamte of gewete die mense tot ander insigte en optrede… Lees meer »